|  |  |  |  |
| --- | --- | --- | --- |
| САБАҚ:  **«Ортеке»** | Өскемен қаласы әкімдігінің «№42 орта мектебі» КММ | | |
| Күні: 22.02.2018 | Мұғалім: Окимбаева Г.Қ | | |
| **СЫНЫП: 2** | **Қатысқандар саны: Қатыспағандар:** | | |
| Сабақ негізделген оқу  мақсаты (мақсаттары**)** | 2.3.1.1 - шығармашылық жұмысын көрсету және бағалай білу;  2.2.1.1-Музыкалық фразалар шығару және импровизациялау  2.1.3.2 Қазақ халқының музыкалық аспаптары мен классикалық аспаптарының дыбыс бояуын ажырату  2.1.3.2 Музыка жайлы ой-сезімін визуалды элементтер мен музыкалық қимылдар арқылы жеткізу. | | |
| Сабақ мақсаттары | Барлық оқушылар:   * Оқулықта берілген тапсырмаларды орындайды. Тақырыпты меңгереді. * Қазақ халық аспаптарын ажырата алады. * Халық күйлерінің мазмұнын сыныптастарымен бірге сипаттайды. * Көпшілікпен бірге музыкалық шығармаларға қарапайым қозғалыстар жасай алады.   **Оқушылардың басым бөлігі:**   * Тақырыптың маңызы туралы дәлелдеп айтып бере алады. * Қазақ халқының аспаптарын ажырыта алады.   **Кейбір оқушылар:**   * Білімді сыныптастарына түсіндіріп оқулықтан тыс ресурстар қоса алады. | | |
| Тіілдік мақсаттар | Оқушылар: Музыканы талдау және талқылау барысында сәйкес терминдерді қолданады,өз жұмысына түсініктеме беріп, оны жақсарту үшін ұсыныстар жасай алады. | | |
| Бағалау критерийі | Жеке, жұптық, топтық тапсырмаларды орындай алады.  Сабақ барысында тыңдаушының назарын өзіне аудара алады.  Берілген тақырыпқа музыкалақ үзінді шығарып,оны ұрмалы,музыкалық және шулы аспаптарды қолдана отырып орындайды. | | |
| Ресурстар | Оқулық, суреттер, топқа бөлуге арналған кеспе қағаздар  және  әртүрлі  заттар, топтық тапсырмалар, кері байланыс, стикер,АКТ | | |
| Әдіс-тәсілдер | Сұрақ-жауап, әңгімелеу, түсіндіру, ойын, көрнекілік. Рефлексия. | | |
| Пәнаралық байланыс | Музыка, қазақ тілі,Дүниетану, Әдебиеттік оқу,хореография. | | |
| **Жоспарланған**  **уақыт** | **Жоспарланған жаттығулар (төменде**  **жоспарланған жаттығулармен қатар,**  **ескертпелерді жазыңыз)** | | **Ресурстар** |
| Басталуы | Амандасу,сыныппен танысу,өзімді таныстыру.  Психологиялық ахуал қалыптастыру. | | Аудио жазба |
|  | Алдыңғы тақырыпқа қысқаша шолу. **«Бәйге» әдісі арқылы**   1. Балалар сендер алдыңғы сабақта қазақтың салт-дәстүрлерімен танысып,фольклор деген не екенін білдіңдер. Сонымен Адам алғаш дүние есігін ашқанда орындалатын салтты қалай атаймыз? 2. Фольклор дегеніміз не екен? Еске түсірейік 3. Олай болса біз салт-дәстүр бөлімін ары қарай жалғастырамыз. Жалғастырмас бұрын біз салт-дәстүр сөзі орыс және ағылшын тілдерінде қалай болатынын білейік.   **САлт-дәстүр,**  **Традиция,**  **Tradition** | | Экран. слайдтар |
| Ортасы | Жаңа тақырыпты бастамас бұрын сендерге мынадай тапсырмалар бергім кеп тұр.Қазір әр топқа әртүрлі конверттер беремін конверттегі тапсырмаларды орындаймыз. **Миға шабуыл «Бірге ойлаймыз» әдісі**.   1. Көк конверт: коллаж құрастыру. (конверттегі суреттер арқылы ортекенің орнына қою) 2. Жасыл конверт: Кестедегі сұрақтарға + белгісін қою арқылы жауап беріп,ортекенің қандай жануар екенін анықтау. 3. Қызыл конверт: берілген көл, шөл дала, таулы мекен және орман суреттерінің лайықтысына ортеке белгісін қондыру. 4. Сары конверт: Ортеке қандай жануарға жатады жабайы ма әлде үй жануары ма?   Сонымен ұққанымыздай бүгінгі біздің тақырыбымыз «Ортеке» деп аталады екен.  **«Басбармақ» әдісі бойынша тапсырмалардың орындалуын бағалау.**  Қазір бейнебаян арқылы ортеке жануарымен танысайық. (бейнебаян).  **Әңгімелеу. «Детальдарын қосу» әдісі.**  Биік тау, құзар шыңдарда жүретін «Ортеке» атты таудың еркін тағысы бар. Ол жануар Қазақстанның Тянь-Шань, Жетісу Алатауы мен Оңтүстік Алтай тауларын мекендейді. Қазақ халқы ортекені «таутеке» деп те атайды. Тұрқы төрт түліктің бірі – ешкіге ұқсас болғанмен, ерекшелігі көп. Мүйіздері семсер тәрізді сәнді де, өткір және жауынан қорғанатын қаруы. Тұяқтары құз- қиядан таймайтындықтан, құз басында еркін жайлып жүреді. Осындай ерекшелігіне қарай «Ортеке» қазақ мәдени тұрмысындағы саз аспаптарында ойнатылатын, қуыршақ өнерінің бір үлгісіне айналды. «Қуыршақ ортеке» ‒ көбіне ағаштан жасалатын ойыншық бұйым. Бұл сөз зерттеулер бойынша «ор» (шұңқыр) және теке сөзінің қосылуынан шыққан. Терең орға,шұңқырға түскен ортекенің жанталасып секіріп,сыртқа шығуға талпынған қимылдарын халық биге салған екен.  **Аймақтық компонент**. «**Мен білетін бір дерек» әдісі**  Ағаштан түйін түйгендей,  Мүйізден садақ игендей.  Домбырасы көз құрты  Оюлы шапан кигендей  Кім сүйеді өнерді  Дәл Жолаушы сүйгендей- деген өлең жолдарын жазушы Дидахмет Әшімханұлы осы Жолаушы ағамызға арнаған екен. Қазіргі кезде ортеке жасаумен айналысатын бірден –бір шебер,өзіміздің Марқакөл ауданының тумасы Жолаушы Тұрдығұлов деген ағаларыңның айтуынша  «Әкеміздің інісі Сібірге итжеккенге айдалған екен. Сонда жүріп ағаштан ортеке мен билеп жүрген аюды жасаған. Ел-жұртын сағынғанда ортекені билетіп, ән айтады екен», ‒ деді. Сондай-ақ, шебердің айтуынша, «Ортеке» билету, жасау өнері XIX ғасырдың басында қазақ даласында кеңінен таралған сияқты. Жалпы зерттеулер бойынша бұл қуыршақ 3000жыл бұрын болған екен.  **Ортеке қуыршағымен күй ойнап көрсету**.  **Сергіту сәті**:  **Дауыс жаттығулары**.  **Ә**.Еспаевтың «Ортеке» әнімен танысу,үйрену.  **Тез табамын»**  **(суырыпсалма тапқырлық ойын)**  Ойынның шарты:  «Ортеке» әніндегі «Қоңыр тоқты, көк тұсақ» өлең  жолдарын ән-ырғағын бұзбай сақтап, мына түстер мен  жануарлардың суретін қолданып орында. Шулы аспаптардың сүйемелдеуі арқылы кітаптағы суырып салма ойынды орындау.  **Қалыптастырушы бағалау тапсырмасы**. | | Тапсырмалар жазылған конверттер  **«Бірге ойлаймыз» әдісі**  Топтардың тапсырманы орындауына байланысты бағалау оюлары таратылады.  Бейнебаян  Слайдтар  Ж.Тұрдықұлов портреті.  Домбыра,ортеке қуыршағы  Оқулық.  Оқулық.  Шулы аспаптар. |
| САбақтың соңы | **« Қошқармүйіз» рефлексиясы**  Оқушылар берілген қошқармүйіз оюын тақтадағы тауда тұрған ортеке бейнесінің жан –жағына орналастырады.жасыл ою : «Мен барлығын түсіндім,маған бүгінгі сабақ ұнады», сары ою « Сабақ орташа деңгейде өтті», қызыл ою «МАған көмек қажет» деп аталады. | | Тақтада ортеке бейнесі мен тау суреті |
| Үйде ата-аналарыңа осы ортеке туралы айтып беріңдер. | | | |
| Саралау – Сіз қосымша  көмек көрсетуді қалай  жоспарлайсыз? Сіз  қабілеті жоғары  оқушыларға тапсырманы  күрделендіруді қалай  жоспарлайсыз? | | Бағалау – Оқушылардың  үйренгенін тексеруді  қалай жоспарлайсыз**?** | Пəнаралық байланыс  Тарих, әдебиет пәндерімен, АКТ-мен байланыс  Құндылықтардағы  Байланыс |
| Рефлексия  Сабақ / оқу мақсаттары шынайы ма?  Бүгін оқушылар не білді?  Сыныптағы ахуал қандай болды?  Мен жоспарлаған саралау шаралары  тиімді болды ма?  Мен берілген уақыт ішінде үлгердім бе? | |  |  |

**Сыныбы: 2 сынып**

**Тақырыбы: «Ортеке»**

**Қатысушы: Окимбаева Гульшат**

**Қабиолдақызы**

**Өскемен қаласы әкімдігінің «№42 орта мектебі» КММ-нің музыка пәні мұғалімі.**